Dea Meta-Panzerwels erreicht a Keapaleng vo 5,5 cm, is relativ houchrickig und hod a helle, gejbbraune Grundfärbung. Olle Flossn, mid Aasnahma dea dunkln Greidsflosse, san bräunlich transparent. De Iris ist goidgejb. Vom Hintascheedl bis iwa de Aung bis zua de „Wangn“ eastreckt se a schwoaz Band .Vo dea Greidsflossnbasis A weidas, mid gleichar Färbung, valafft vo dea Greidsflossnbasis zueaschd entlang vom Greids noch hintn, knickt af dea Höhe dea Fettflossn noch untn ob und eastreckt se dann bis zum untan Teil dea Schwanzflossnbasis aba ned bis af de Schwanzflossn. Iwahoib dea Keapamittllinie zäid ma 23 Boandlplattn, untahoib sans 20 und nur zwoa Boandlplattn trenna de Greidsflossn vo dea Fettflossn. Mana bleim gloana und san schlanka ois de Weiba.